Procesul verbal al ședinței din data de 17.11.2016
Ședința a fost condusă de Manager General  Dr. Grasu Alis. 


În debutul ședinței, Dr.Alis Grasu a solicitat șefilor de microstații următoarele: 


- situția planificării concediilor de odihnă, 


- situația păturilor simple și matlasate în vederea înlocuirii celor deteriorate sau completarea acolo unde lipsesc.

- listele cu datele personalului operativ pentru reactualizare în sistemul informatic.

Dr.Alis Grasu a reaminit de efectuarea instructajului cu privire la legislația care ne guvernează activitatea și modul de utilizare al aparaturii medicale de pe ambulanțe. Aceste instructaje vor trebui finalizate până la finele lunii noiembrie.

S-au stabilit ca în zilele de 22 si 23 să se efectueze cursuri de ECG la care vor trebui să participe obligatoriu personalul nou angajat în ultimii doi ani precum și personalul care prezintă deficiențe. Cu această ocazie a fost felicitat tot pesonalul SABIF și ASSB care a obținut distincții sau au absolvit cursuri de specializare/perfecționare în ultima perioadă, aceștia aducând un plus de valoare instituției. Dintre cei menționați au fost câștigătorii concursului de ambulanțe din România – ambulanțe tip B și acreditarea europeana a instructorilor ERC, instructori compleți ce pot forma la rândul lor alți instructor. Managerul general a îndemnat pe cei prezenți la valorificarea acestor acreditări pentru formarea de alți instructori din rândul personalului SABIF în vederea perfecționării personalului operativ în acordare.

Stabilirea in primele 10 zile ale lunii decembrie a ședințelor trimestriale ce vor avea ca scop discutarea, clarificarea și actualizarea fișelor de post.

S-a adus la cunoștință că s-au utilizat pentru vaccinarea personalului operativ toate cele 300 de doze de vaccin antigipal recepționate. Vaccinarea personalului operativ care a optat pentru vaccinul antigripal va continua după ce va fi recepționată următoarea tranșă.


Au fost achiziționate suporți pentru înțepătoare și va trebui stabilit locul de montare a acestor suporți pe fiecare tip de ambulanță.


 A fos prezentat noul angajat SABIF, dl. Nimară, inginer specializat pe aparatură medicală.

Au fost supuse la vot achiziționarea de:


-  pulsoximetre pentru dotarea cabinetelor medicale de la National Arena, truselor utilizate de  voluntari la diferite acțiuni și a truselor de pe ambulanțele tip AMD;

- scaune de transport pentru cabinetele medicale de la Național Arena și de rezervă, ele fiind compatibile cu tipurile de ambulanțe deținute de instituție;
- tărgi pentru inlocuirea celor cu defecte severe și una de rulaj pentru perioada de reparație a celor defecte;

- un aparat Corpulus 3 de rulaj pentru perioada de reparație a celor defecte;

- transformarea a 2 ambulanțe cu pereții ramforsați în ambulanțe tip B
Au fost discutate probleme administrative ale microstațiilor:

- sefii de microstații vor trebui să verifice caietele de protecția muncii și caietele de pregătire profesională a personalului din subordine;

- referatele pentru materialele de curățenie se for face pentru următoarele 3 luni, defalcat pe fiecare lună în parte;
- s-a reamintit insistent personalului operativ obligația de a-și verifica și completa cu materiale sanitare seturile din trusele medicale.

- a fost discutată refacerea căminului de apă și izolarea instalației aferente de la mircostația Voluntari;
- de avut în vedere că trebuiesc verificate centurile pentru retenția pacienților agitați;

- au fost depistate pe ambulanțe coșuri pentru deșeuri infectate, rupte, nefunctionale
A fost adusă în discuție problema mașinilor aflate în service: 
- 9 masini accidentate aflate in reparatie – CASCO și 
- 10 masini cu probleme tehnice se află în atelier sau service specializat;
- în urma controalelor efectuate s-a constat ca multe mașini prezință urme serioase de rugina precum și tapițerie uzată, în unele cazuri ies arcurile și s-a dispus repararea de urgență a acestora;
- au fost aduse in discuție problemele diverse și frecvente întâmpinate cu anumite mașini, mai ales că unele dintre acestea au depășit cu câtiva ani buni perioada de casare.


Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
